ประกาศสํานักงานคณะกรรมการกํากับหลักทรัพย์และตลาดหลักทรัพย์
========================================================


ที่ อย. 7/2545


เรื่อง แนวทางการพิจารณาการประกอบกิจการที่เข้าข่ายเป็นการ


ประกอบธุรกิจหลักทรัพย์ประเภทการจัดจําหน่ายหลักทรัพย์
---------------------------------------------------


โดยที่บทนิยามของคําว่า “ธุรกิจหลักทรัพย์” ในพระราชบัญญัติหลักทรัพย์และ
=====================================================================


ตลาดหลักทรัพย์ พ.ศ. 2535 หลายประเภทมีลักษณะของการเข้าเป็นตัวกลางเพื่อทําให้เกิดการซื้อขาย
========================================================================================


หลักทรัพย์ เช่น การเป็นนายหน้าซื้อขายหลักทรัพย์ (broker) การค้าหลักทรัพย์ (dealer) หรือการ
==========================================================================================


จัดจําหน่ายหลักทรัพย์ (underwriter) เป็นต้น ซึ่งลักษณะของการประกอบธุรกิจหลักทรัพย์ในแต่ละ
========================================================================================


ประเภทดังกล่าวมีการดําเนินการบางส่วนที่มีลักษณะคล้ายคลึงกัน โดยเฉพาะอย่างยิ่งในการจัดจําหน่าย
===========================================================================================


หลักทรัพย์ ผู้จัดจําหน่ายอาจต้องกระทําการในฐานะตัวแทนของบริษัทที่ออกหลักทรัพย์หรือเจ้าของ
=======================================================================================


หลักทรัพย์ หรือเป็นตัวแทนของผู้ลงทุน หรือดําเนินการรับโอนหลักทรัพย์ผ่านบัญชีของตนเอง
===================================================================================


ซึ่งการกระทําในลักษณะดังกล่าวทําให้เกิดข้อสงสัยกับบุคคลทั่วไปว่าจะเข้าข่ายเป็นการประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์หรือประเภทการค้าหลักทรัพย์ด้วยหรือไม่ นั้น
====================================================================================================================================================================================


เพื่อให้ผู้ที่ประสงค์จะให้บริการแก่บริษัทที่จะออกหลักทรัพย์หรือเจ้าของหลักทรัพย์ทราบว่าการให้บริการในลักษณะใดต้องได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ สํานักงาน
===========================================================================================================================================================================================


คณะกรรมการกํากับหลักทรัพย์และตลาดหลักทรัพย์จึงชี้แจงแนวทางในการพิจารณาการประกอบกิจการ


ที่เข้าข่ายเป็นการประกอบธุรกิจหลักทรัพย์ประเภทการจัดจําหน่ายหลักทรัพย์ดังต่อไปนี้
================================================================================


แนวทางในการพิจารณา


1. สํานักงานจะพิจารณาว่าการให้บริการแก่ผู้ที่ประสงค์จะเสนอขายหลักทรัพย์ต่อ


ประชาชนเป็นการประกอบธุรกิจหลักทรัพย์ประเภทการจัดจําหน่ายหลักทรัพย์ หากพิจารณาจากลักษณะโดยรวมของการให้บริการแล้วเห็นว่า ผู้ให้บริการรับหลักทรัพย์ทั้งหมดหรือบางส่วนจากบริษัทหรือ


เจ้าของหลักทรัพย์โดยมีวัตถุประสงค์ที่จะนําหลักทรัพย์ที่รับมานั้นไปกระจาย (distribution) ต่อผู้ลงทุน


ในลักษณะของการเป็นช่องทางในการกระจายหลักทรัพย์ไปสู่ประชาชนแทนบริษัทหรือเจ้าของหลักทรัพย์ ซึ่งผู้ให้บริการจะต้องได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ หรือ


เป็นตัวแทนจําหน่ายหลักทรัพย์ (selling agent) ที่ได้รับการแต่งตั้งจากผู้ที่ได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ ตามหลักเกณฑ์ เงื่อนไข และวิธีการที่คณะกรรมการ ก.ล.ต. ประกาศกําหนด


2. ในกรณีที่ไม่ปรากฏวัตถุประสงค์ของบุคคลที่รับหลักทรัพย์จากบริษัทที่ออกหลักทรัพย์หรือเจ้าของหลักทรัพย์อย่างชัดเจน หากบุคคลนั้นนําหลักทรัพย์ที่รับมาไปเสนอขายต่อประชาชนหลังจากครบกําหนดเวลา 6 เดือนนับแต่วันที่มีการชําระราคาหลักทรัพย์ หรือเป็นกรณีการขายหลักทรัพย์โดยมีสัญญาซื้อคืน (repurchase agreement) สํานักงานจะถือว่าบุคคลดังกล่าวมิได้รับหลักทรัพย์มาโดยมีวัตถุประสงค์เพื่อนําหลักทรัพย์ไปกระจายต่อผู้ลงทุน จึงมิใช่การประกอบธุรกิจหลักทรัพย์ประเภทการจัดจําหน่าย


หลักทรัพย์ ในทางกลับกัน หากบุคคลนั้นนําหลักทรัพย์ไปเสนอขายต่อประชาชนก่อนที่ตนจะได้มาซึ่ง


หลักทรัพย์ หรือภายในกําหนดเวลา 6 เดือน สํานักงานอาจถือว่าบุคคลนั้นรับหลักทรัพย์มาโดยมี


วัตถุประสงค์เพื่อกระจายหลักทรัพย์ต่อผู้ลงทุน อันเข้าลักษณะเป็นการประกอบธุรกิจหลักทรัพย์ประเภทการจัดจําหน่ายหลักทรัพย์ อย่างไรก็ตาม สํานักงานจะนําข้อเท็จจริงอื่น ๆ มาประกอบการพิจารณาด้วย เช่น วิธีการในการได้มาและการขายหลักทรัพย์ จํานวนหลักทรัพย์ที่รับมาจากบริษัทที่ออกหลักทรัพย์ หรือ


เจ้าของหลักทรัพย์ จํานวนหลักทรัพย์ที่นําไปเสนอขายต่อประชาชน เป็นต้น



### 


#### 


##### 


###### **กรณีตัวอย่างที่เข้าข่ายการประกอบธุรกิจหลักทรัพย์ประเภทการจัดจําหน่ายหลักทรัพย์**


(1) *การจัดจําหน่ายหลักทรัพย์ในลักษณะที่เป็นตัวแทนในการจําหน่ายให้แก่บริษัทที่ออกหลักทรัพย์หรือเจ้าของหลักทรัพย์* เช่น กรณีที่บริษัทหรือเจ้าของหลักทรัพย์ต้องการเสนอขายหลักทรัพย์ต่อประชาชนเป็นการทั่วไป แต่ไม่อยากมีภาระในการรวบรวมคําเสนอซื้อและเก็บเงินค่าหลักทรัพย์จาก


ผู้ซื้อด้วยตนเอง จึงแต่งตั้งให้สถาบันการเงินเป็นผู้ทําหน้าที่ดังกล่าว โดยบริษัทหรือเจ้าของหลักทรัพย์อาจผลักภาระค่าใช้จ่ายที่เกิดจากการให้บริการของสถาบันการเงินให้ผู้ซื้อเป็นผู้รับผิดชอบด้วยก็ได้ เป็นต้น


(2) *การจัดจําหน่ายหลักทรัพย์โดยการเข้าร่วมประมูลหลักทรัพย์และนําออกเสนอขาย*


ต่อประชาชนในภายหลัง*ในลักษณะของการเป็นช่องทางในการกระจายหลักทรัพย์ต่อผู้ลงทุน* เช่น


กรณีที่สถาบันการเงินเข้าร่วมประมูลพันธบัตรรัฐวิสาหกิจแล้วนําพันธบัตรที่ได้จากการประมูลออก


เสนอขายต่อประชาชนภายในกําหนดเวลา 6 เดือนนับแต่วันที่มีการชําระราคาพันธบัตรในลักษณะ


ของการเป็นช่องทางในการกระจายหลักทรัพย์ต่อผู้ลงทุนแทนบริษัทที่ออกหลักทรัพย์หรือเจ้าของ


หลักทรัพย์ เป็นต้น


อนึ่ง แม้ว่าการจัดจําหน่ายพันธบัตรรัฐบาลหรือตราสารอื่นที่ออกโดยกระทรวงการคลังและเสนอขายต่อประชาชนในตลาดแรกจะมีลักษณะเป็นการกระจายหลักทรัพย์ไปสู่ผู้ลงทุน แต่เนื่องจาก


ผู้ออกพันธบัตรหรือตราสาร คือกระทรวงการคลัง มิได้มีฐานะเป็นบริษัทหรือนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจตามคํานิยาม “การจัดจําหน่ายหลักทรัพย์” ดังนั้น การ


จัดจําหน่ายหลักทรัพย์ดังกล่าวจึงไม่เป็นการประกอบธุรกิจหลักทรัพย์ประเภทการจัดจําหน่ายหลักทรัพย์ จึงไม่จําต้องมีใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์


สํานักงานจึงขอประกาศมาเพื่อทราบโดยทั่วกัน


ประกาศ ณ วันที่ 2 เมษายน พ.ศ. 2545


(นายประสาร ไตรรัตน์วรกุล)


เลขาธิการ
=========


สํานักงานคณะกรรมการกํากับหลักทรัพย์และตลาดหลักทรัพย์
==================================================